Document ID: /roh_data/filtered/fineweb-2-filterrobots_roh.jsonl.gz/64265

Herby – in’app da correctura dal Grischun
«Herby» è in’app da correctura che simplifitgescha tant a scolastas e scolasts sco er a scolaras e scolars da curreger fegls da lavur scrits a maun. Grazia a l’algoritmus che curregia entaifer secundas il fegl da lavur fotografà po la persuna d’instrucziun sa far in maletg dals progress d’emprender da la scolara u dal scolar. Quest process visualisà en il dashboard gida a spargnar resursas e permetta d’investir il temp gudagnà en la promoziun ed il sustegn individual da las scolaras e dals scolars. Ils iniziants da Herby che derivan dal Grischun han sviluppà l’app da correctura a basa d’ina lavur da perscrutaziun a l‘Universitad da Son Gagl ed a l’Universitad da Berkeley en California. Il Chantun sustegna il project ils proxims trais onns cun ina contribuziun da promoziun da max. CHF 450‘000.
Las infurmaziuns las pli impurtantas en in’egliada
- Petenta/petent: Pelican GmbH
- Indicaziuns da contact: Andrin Pelican (<email-pii>)
- Approvà dal Chantun pls: 30. August 2022
- Cuts dal project total: CHF 1’404’100
- Contribuziun da promozione: CHF 450’000
Documents
Ils documents ch’il project metta a disposiziun per l’ulteriur diever vegnan archivads qua.
- Actualisaziun da Herby dals 15 da december 2023: “Dapi il cumenzament dal project è capità bler tar Herby. Nus avain schlargià il circul d’utilisaziun per noss app da correctura en il Grischun ed avain integrà cuntinuadamain ils resuns da la magistraglia en noss ulteriur svilup. Adina dapli carnets da matematica dal stgalim primar pon ussa vegnir curregids en furma digitala. Nus avain gist era resguardà las versiuns rumantschas ed avain testà quellas en scolas en Engiadina. Noss agens meds d’instrucziun cumparan per l’onn da scola 2024/25 en la chasa editura Ingold. Els èn vegnids preschantads da curt a la dieta annuala dals directurs da las scolas svizras ed a la fiera da furmaziun SwissDidac. Ed era areguard la protecziun da datas n’eran nus betg inactivs: nus avain laschà analisar nossa app da la sablunera d’innovaziun e da l’EdTech Collider ed essan en il viv barat cun l’agentura spezialisada Educa da la Confederaziun.”
Dumondas
Sche ti has dumondas, pos ti scriver ad <email-pii>.